सीआरपीएफ जवानों में गोलीबारी, तीन मरे, एक घायल  
पुलिस ने बताया कि गत रात करीब 10 बजकर 45 मिनट पर कुलगाम स्थित सीआरपीएफ की 18वीं बटालियन की बैरक में गोलीबारी की आवाज सुनाई दी।
दक्षिणी कश्मीर के कुलगाम जिले में केंद्रीय रिजर्व पुलिस बल (सीआरपीएफ) के जवानों के बीच आपसी गोलीबारी की घटना में तीन जवानों की मौत हो गई और एक अन्य घायल हो गया। आपसी संघर्ष की यह इस वर्ष की पहली घटना है।  एक वरिष्ठ पुलिस अधिकारी ने बताया कि गत रात करीब 10 बजकर 45 मिनट पर कुलगाम स्थित सीआरपीएफ की 18वीं बटालियन की बैरक में गोलीबारी की आवाज सुनाई दी।  इस घटना में हैड कांस्टेबल सुमन पिल्लै और पी सिब्बू की मौके पर ही मौत हो गई जबकि एस डी मूर्ति और जावेद हुसैन (एक ही रैंक के) गोलीबारी में गंभीर रूप से घायल हो गए।